
1. Vispārīgā informācija
1.1. Iepirkuma mērķis ir finanšu līdzekļu racionāla izmantošana, izvēloties zemākās cenas piedāvājumu, iepirkuma līguma noslēgšanai.

1.2. Identifikācijas Nr. : ALNA/2026/13
1.3. Pasūtītāja nosaukums, adrese un rekvizīti:
	Pasūtītāja nosaukums:
	SIA “ALŪKSNES NAMI”

	Adrese:
	Rūpniecības iela 4, Alūksne, Alūksnes novads, LV-4301

	Reģistrācijas numurs:
	40003410625

	Iepirkumu komisija:
	SIA “ALŪKSNES NAMI” iepirkuma komisija, apstiprināta ar valdes locekļa Konstantina RAKOVA 27.08.2026. rīkojumu Nr. AN/1.2/26/9

	Kontaktpersona iepirkuma procedūras jautājumos:
	Jurista palīdze Maija PIEKALNE, 

e-pasts: maija@aluksnesnami.lv, tālrunis: +371 29906808

	Kontaktpersona realizācijas jautājumos:
	Valdes loceklis Konstantins RAKOVS, 

e-pasts: konstantins@aluksnesnami.lv, tālrunis: +371 28324910

	Tālruņa Nr.
	64321456

	e-pasta adrese
	info@aluksnesnami.lv

	Pircēja profils
	Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai - Elektronisko iepirkumu sistēma

https://www.eis.gov.lv/EKEIS/Supplier/Organizer/1668, kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.



1.4. Iepirkuma priekšmets – “Palīgēkas būvniecība Skolas ielā 2, Alūksnē, Alūksnes novadā”. Būvdarbi veicami saskaņā ar SIA “ALŪKSNES PROJEKTI” izstrādāto Būvprojektu. Iepirkuma priekšmeta apjoms un apraksts noteikts saskaņā ar iepirkuma Nolikumam pievienoto Tehnisko specifikāciju (1.pielikums) un Līguma nosacījumiem (2.pielikums) nosacījumiem.
1.5. Iepirkuma metode: Atklāts konkurss 
1.6. Iepirkuma priekšmeta CPV kods: 45000000-7 - Celtniecības darbi
1.7. Iepirkums netiek dalīts daļās. Pretendents nevar iesniegt piedāvājuma variantus.
1.8. Iepirkums tiek veikts un iepirkuma līgumu paredzēts izpildīt (finansēt) saskaņā ar daudzdzīvokļu dzīvojamās mājas Skolas ielā 2, Alūksnē, Alūksnes novadā dzīvokļu īpašnieku kopības lēmumu.

1.8.1. Līguma slēgšana ar izraudzīto pretendentu ir atkarīga no nepieciešamā finansējuma pieejamības. Ja finansējums netiek piešķirts vai nav pieejams pilnā apmērā, pasūtītājs patur tiesības neslēgt līgumu, neuzņemoties pienākumu atlīdzināt pretendentiem ar dalību iepirkumā saistītos izdevumus vai zaudējumus.

1.9. Iepirkuma līguma izpildes vieta: Skolas ielā 2, Alūksnē, Alūksnes  novadā.
1.10. Darba izpildes termiņš tiek noteikts ne ilgāk kā 6 (seši) mēneši, neieskaitot tehnoloģisko pārtraukumu, skaitot no dienas, kad Puses ir parakstījušas Līguma 3.3.punktā noteikto aktu, un Pasūtītājs ir izsniedzis Izpildītājam būvatļauju, kurā ir veikta atzīme par būvdarbu uzsākšanas nosacījumu izpildi.
1.11. Garantijas laiks tiek noteikts ne mazāk kā 3 (trīs) gadi  pēc objekta pieņemšanas ekspluatācijā.

1.12. Konkursa piedāvājumu vērtēšanas kritērijs – zemākā cena (Pamatojoties uz PIL 51.pantu, iepirkuma komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā zemāko piedāvāto cenu).
2. INFORMĀCIJAS APMAIŅAS KĀRTĪBA
2.1. Saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami elektroniski, izmantojot EIS e-konkursu apakšsistēmu.
2.2. Pasūtītājs nodrošina brīvu un tiešu elektronisku pieeju iepirkuma dokumentiem EIS e-konkursu apakšsistēmā https://www.eis.gov.lv/EKEIS/Supplier/Organizer/1668 , sākot ar attiecīgā iepirkuma izsludināšanas brīdi. 
2.3. Iepirkuma dokumentācijas pieejamība

2.3.1. Nolikums ar visiem pielikumiem ir brīvi pieejams EIS e-konkursu apakšsistēmā
https://www.eis.gov.lv/EKEIS/Procurement/Edit/180669 . 
2.3.2. Atbildes uz piegādātāju jautājumiem tiek publicētas EIS e-konkursu apakšsistēmā https://www.eis.gov.lv/EKEIS/Supplier/Organizer/1668 . 
2.3.3. Pretendenta pienākums ir pastāvīgi sekot EIS e-konkursu apakšsistēmā https://www.eis.gov.lv/EKEIS/Supplier/Organizer/1668 publicētajai informācijai un ievērtēt to savā piedāvājumā.

2.3.4. Saziņa starp Pasūtītāju un ieinteresētajiem Pretendentiem iepirkuma ietvaros notiek valsts valodā elektroniski.

2.4. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2.5. Piedāvājumu iesniegšanas un atvēršanas vieta, datums, laiks un kārtība

2.5.1. lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;

2.5.2. piedāvājums jāiesniedz elektroniski, izmantojot EIS e-konkursu apakšsistēmu, līdz 2026.gada 16.septembrim plkst. 09:30 (https://www.iub.gov.lv/lv/skaidrojums-publisko-iepirkumu-likuma-termini_);
2.5.3. Piedāvājumu elektroniska atvēršana paredzēta 2026.gada 16.septembrī plkst. 13:30 Pasūtītāja telpās, Rūpniecības ielā 4, Alūksnē, Alūksnes novadā;
2.5.4. ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;

2.5.5. piedāvājumu atvēršanas sanāksmē var piedalīties visi Pretendenti vai to pilnvarotie pārstāvji, piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;

2.5.6. piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;

2.5.7. piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu un laiku un piedāvāto cenu.
3. TEHNISKĀS PRASĪBAS

3.1.
Piedāvājumam jāpievieno darbu izpildes tāmes, kas sagatavotas atbilstoši Latvijas Republikas Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
3.2.
Piedāvājums iesniedzams par visu darba apjomu. Piedāvājumā jāiekļauj visi prasītie darbu apjomi. Pretendents nedrīkst izslēgt kādu no apjomu pozīcijām, un pretendents nedrīkst izslēgt vai mainīt nevienu no tāmju apjomu pozīcijām.
4. FINANŠU PRASĪBAS

4.1.
Finanšu piedāvājumā jāaizpilda finanšu piedāvājuma veidlapa (nolikuma 4.pielikums), darbu izpildes tāmes atbilstoši tehniskajā specifikācijā dotajiem darbu apjomiem un 3. punktā noteiktām prasībām.

4.2.
Cena jānosaka euro.

4.3.
Cenā jāietver visi nodokļi, nodevas un maksājumi, kas ir saistoši pretendentam, nepieciešamie darbi kvalitatīvai būvdarbu izpildei. 

4.4.
Līguma ietvaros netiks izmaksāts avansa maksājums. Līguma apmaksa notiks par faktiski veiktajiem darbiem.

4.5.
Būvuzņēmējs savā vārdā un uz sava rēķina veic būvspeciālistu un būvdarbu veicēju civiltiesiskās atbildības obligāto apdrošināšanu, līgumsaistību izpildes apdrošināšanu atbilstoši nolikuma 2.pielikuma līgumā noteiktajam. Apdrošināšanu veic tikai konkursa uzvarētājs.
4.6. Būvuzņēmējs (iepirkuma uzvarētājs) savā vārdā un uz sava rēķina nodrošina garantijas laika saistību izpildes nodrošinājumu (turpmāk – garantijas laika garantija):

4.6.1. Garantijas laika garantijas apmērs tiek noteikts ne mazāk kā 2% apmērā no finanšu piedāvājuma līgumcenas bez PVN (kā arī no visu iespējamo turpmāko līguma grozījumu summas bez PVN).
4.6.2. Garantijas laika garantiju iesniedz kā bankas garantiju vai apdrošināšanas polisi (apdrošināšanas polisei obligāti jāpievieno dokumenta kopija, kas apliecina apdrošināšanas prēmijas pilnīgu samaksu).
4.6.3. Garantiju / polisi var izsniegt apdrošināšanas sabiedrība vai Latvijas Republikā, citā Eiropas Savienības dalībvalstī vai Eiropas Ekonomikas zonas valstī reģistrēta kredītiestāde, kas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā.
4.6.4. Garantijas saistību nodrošinājumā jābūt skaidri norādītam, ka tas ir neatsaucams un garantijas izsniedzējs apņemas samaksāt Pasūtītājam nodrošinājuma summu pēc pirmā rakstiskā pieprasījuma 10 (desmit) darba dienu laikā, neprasot Pasūtītājam pamatot savu pieprasījumu.
4.6.5. Dokumentā (bankas garantijā vai apdrošināšanas polisē) jābūt skaidrai norādei, ka garantija/polise ir pakļauta Starptautiskās tirdzniecības kameras Vienotajiem pieprasījuma garantiju noteikumiem („The ICC Uniform Rules for Demand Guarantees”, ICC Publication No. 758, 2010. gada redakcija). Jautājumos, kurus neregulē minētie ICC noteikumi, garantija/polise pakļaujas Latvijas Republikas normatīvajiem aktiem, un jebkuri strīdi ir izskatāmi Latvijas Republikas tiesā.
4.6.6. Iepirkuma uzvarētājam garantijas laika garantijas oriģināls (viens eksemplārs) jāiesniedz Pasūtītājam 5 (piecu) darba dienu laikā pēc būvdarbu pilnīgas pabeigšanas un objekta nodošanas-pieņemšanas akta parakstīšanas (vai būves pieņemšanas ekspluatācijā).
4.6.7. Garantijas laika garantijai jābūt spēkā visu nolikuma 1.11. punktā noteikto garantijas termiņu (ne mazāk kā 3 gadus). 
5. INFORMĀCIJA PRETENDENTIEM

5.1.
Piedalīšanās konkursā

5.1.1.
Pretendentam ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt pasūtītājam nepieciešamos būvdarbus. (Par Latvijā reģistrētu pretendentu pasūtītājs pārliecināsies Uzņēmumu reģistrā un/vai Būvniecības informācijas sistēmā (BIS)). Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā pasūtītājs var pārliecināties par pretendenta reģistrācijas faktu vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz.

5.1.2.
Pretendentu izslēdz no dalības iepirkuma procedūrā: 

•
jebkurā no PIL 42.panta otrajā daļā (izņemot 8. un 9.punktu) noteiktajiem gadījumiem, ņemot vērā PIL 43.pantā un 42.panta ceturtajā daļā norādītos izņēmumus, termiņus un pārbaudīšanas kārtību;

•
ja uz pretendentu (t.sk. arī pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja pretendents ir personālsabiedrība, uz apakšuzņēmējiem, kura veicamo būvdarbu vai sniedzamo pakalpojumu vērtība ir vismaz 10 000 euro, uz personu uz kuras spējām balstās pretendents) attiecas PIL 42.panta otrajā daļā (izņemot 8. un 9.punktu) noteiktie izslēgšanas nosacījumi;

•
ja uz PIL 42.panta trešās daļas 4.punktā minēto personu attiecas PIL 42.panta otrās daļas 1., 2., un 3.punktā noteiktie izslēgšanas nosacījumi;

•
ja uz PIL 42.panta trešās daļas 5.punktā minēto personu attiecas PIL 42.panta otrās daļas 1., 2. un 11.punktā noteiktie izslēgšanas nosacījumi.

5.1.3.
Pretendenta rīcībā ir visi nepieciešamie resursi savlaicīgai un kvalitatīvai būvdarbu izpildei.

5.1.4.
Ja piedāvājumu konkursā iesniedz piegādātāju apvienība, tad pieteikumu par piedalīšanos atklātā konkursā (nolikuma 3.pielikums) un finanšu piedāvājumu (nolikuma 4.pielikums) paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos, kas noteikta nolikuma 5.1.3.apakšpunktā, citus piedāvājumā esošos dokumentus paraksta ar minēto vienošanos noteiktais apvienības dalībnieks vai arī visi apvienības dalībnieki.

5.1.5.
Ja piedāvājumu iesniedz piegādātāju apvienība, tad pretendenta kvalifikāciju apstiprinošie dokumenti iesniedzami par katru apvienības dalībnieku atsevišķi. Uz katru apvienības dalībnieku attiecas nolikuma 5.1.1. un 5.1.2.apakšpunkts, bet pārējos nolikuma punktos izvirzītās prasības jāizpilda piegādātāju apvienībai kopumā.

5.1.6.
Ja konkursa rezultātā tiek pieņemts lēmums slēgt iepirkuma līgumu ar piegādātāju apvienību, tad pirms iepirkuma līguma noslēgšanas piegādātāju apvienībai jānoslēdz sabiedrības līgums, vienojoties par apvienības dalībnieku atbildības sadalījumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz pasūtītājam vai jāizveido  personālsabiedrība, par to rakstiski paziņojot pasūtītājam.

5.1.7.
Konkursa uzvarētājam ir pienākums nolikuma 5.1.6.apakšpunktā kārtībā izveidoto personālsabiedrību pirms iepirkuma līguma noslēgšanas reģistrēt Latvijas Republikas Būvkomersantu reģistrā. Reģistrēšanas faktu pasūtītājs pārbauda Būvniecības informācijas sistēmā (https://bis.gov.lv).

5.1.8.
Konkursa komisija ir tiesīga noraidīt konkursa pretendenta piedāvājumu, ja:

•
pretendents nav iesniedzis šī nolikuma 7.punktā minētos dokumentus;

•
pretendentam nav tiesību veikt piedāvātos darbus;

•
pretendenta kvalifikācija neatbilst nolikumā noteiktajām kvalifikācijas prasībām;

•
pretendenta piedāvājums nenodrošina tehniskajā specifikācijā izvirzīto prasību izpildi.

5.1.9.
Pretendents var balstīties uz citu uzņēmēju iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar pretendentu par nepieciešamo resursu nodošanu pretendenta rīcībā un sadarbību konkrētā iepirkuma līguma izpildei, ja konkursa rezultātā iepirkuma līguma slēgšanas tiesības tiktu piešķirtas pretendentam.

5.1.10.
Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.

5.2.
Cita informācija

5.2.1.
Pasūtītājs un pretendents ar informāciju apmainās rakstveidā e-pastā vai EIS.

5.2.2.
Pretendents sedz visus izdevumus, kas saistīti ar piedāvājuma sagatavošanu un iesniegšanu pasūtītājam.

5.2.3.
Katrs pretendents drīkst iesniegt tikai vienu piedāvājumu.

5.2.4.
Pretendents darbu izpildē ir tiesīgs piesaistīt apakšuzņēmējus (fizisku un juridisku personu). Par apakšuzņēmēju piesaisti aizpildāma atbilstoša veidlapa (nolikuma 6.pielikums). Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana līguma izpildē tiek veikta līgumā noteiktajā kārtībā (skat. līgumu šī nolikuma 2.pielikumā).

5.3.
Konkursa nolikuma grozījumi un papildinformācija
5.3.1.
Pasūtītājs var izdarīt grozījumus konkursa nolikumā Publisko iepirkumu likumā noteiktajā kārtībā.

5.3.2.
Saziņa starp pasūtītāju (iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā e-pastā vai EIS e-konkursu apakšsistēmā. Ieinteresētais piegādātājs saziņas dokumentu nosūta EIS e-konkursu apakšsistēmā vai uz nolikumā norādītās pasūtītāja kontaktpersonas iepirkuma procedūras jautājumos e-pastu – info@aluksnesnami.lv. 
5.3.3.
Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

5.3.4.
Papildu informāciju pasūtītājs nosūta piegādātajam, kas uzdevis jautājumu, un vienlaikus ievieto šo informāciju tīmekļvietnē internetā, kurā ir pieejami iepirkuma procedūras dokumenti www.eis.gov.lv, norādot arī uzdoto jautājumu.

5.3.5.
Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kurā ir pieejami šie dokumenti www.eis.gov.lv, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
6. PIEDĀVĀJUMA NOFORMĒJUMS
6.1. Termiņš un vieta
Saskaņā ar PIL 39.panta pirmo daļu, piedāvājumi konkursā ir iesniedzami tikai ELEKTRONISKI, izmantojot Valsts reģionālās attīstības aģentūras tīmekļvietnē pieejamo EIS e-konkursu apakšsistēmu (https://www.eis.gov.lv/EKEIS/Supplier/ ).
Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.

Piedāvājumu iesniegšanas pēdējais termiņš – saskaņā ar Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteikto. 

Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.

6.2. Piedāvājuma sastāvs un noformējums

6.2.1. Piedāvājuma iesniegšana:

6.2.1.1. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas: 

6.2.1.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.2.1.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.2.1.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

6.2.2. Sagatavojot piedāvājumu, pretendents ievēro, ka:

6.2.2.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

6.2.2.2. Piedāvājuma dokumentus ar EIS piedāvāto elektronisko parakstu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

6.2.2.3. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tiem jāpievieno apliecināts tulkojums latviešu valodā saskaņā ar Ministru kabineta 22.08.2000. noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

6.2.2.4. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

6.2.2.5. Iesniedzot piedāvājumu, pretendents pilnībā atzīst visus konkursa nolikumā (t.sk. tā pielikumos un veidlapās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.

6.2.2.6. Piedāvājums jāsagatavo tā, lai nekādā veidā netiktu apdraudēta EIS e konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.

6.2.2.7. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

6.3. Piedāvājuma iesniedzēja saistības
Iesniegtais konkursa pretendenta piedāvājums apliecina pilnīgu konkursa nolikuma akceptēšanu un uzvaras gadījumā gatavību parakstīt nolikuma 2.pielikumā esošo līgumu. 

Līdz konkursa piedāvājuma iesniegšanas termiņa beigām ikviens pretendents var mainīt vai atsaukt savu piedāvājumu. Atsaukšanai ir bezierunu raksturs, un tā izslēdz tālāku līdzdalību konkursā. Katrs pretendents kā ģenerāluzņēmējs konkursā var piedalīties tikai ar vienu piedāvājumu (vienu piedāvājuma variantu).

Pretendents maksā par visiem izdevumiem, kas saistīti ar viņa piedāvājuma sagatavošanu un iesniegšanu, konkursa organizētājs nav atbildīgs par šādiem pretendenta izdevumiem un tie netiek atmaksāti.

7. KONKURSA PIEDĀVĀJUMA SATURS
Lai piedalītos konkursā pretendentam ir jāiesniedz šāda informācija un dokumenti:

7.1. Pretendenta kvalifikāciju apstiprinošie dokumenti

7.1.1. Pretendenta paraksttiesīgās amatpersonas vai pretendenta atbilstoši pilnvarotās personas parakstīts pieteikums par gatavību piedalīties un izpildīt visas konkursa nolikumā un tā pielikumos noteiktās prasības un apliecinājums, ka visa konkursa piedāvājumā sniegtā informācija atbilst patiesībai (veidlapa konkursa nolikuma 3.pielikumā) un pretendents uzvaras gadījumā ir gatavs parakstīt konkursa nolikuma 2.pielikumā pievienoto līgumu piedāvātajā redakcijā.

7.1.2. Pilnvara, ja piedāvājumu paraksta pretendenta pilnvarotā persona.

7.1.3. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda arī katra piegādātāju apvienības dalībnieka veicamo darba daļu līguma izpildē.

7.1.4. Apliecinājums par darbu izpildē iesaistāmajiem nepieciešamajiem sertificētajiem speciālistiem (veidlapa konkursa nolikuma 7.pielikumā), norādot speciālista vārdu, uzvārdu un būvprakses sertifikāta numuru (Par Latvijā reģistrētu būvspeciālistu nodarbinātības faktu pasūtītājs pārliecināsies Būvniecības informācijas sistēmā (BIS). Piesaistot ārvalstīs reģistrētu būvspeciālistu, piedāvājumam klāt jāpievieno darba līguma kopija vai apliecinājums, tajā norādot speciālista vārdu, uzvārdu, darba līguma Nr., datumu un līguma termiņu).

Ja šajā punktā noteiktais speciālists nav pretendenta darbinieks, bet ar viņu tiks slēgts uzņēmuma līgums vai tiks nodibinātas darba tiesiskās attiecības, lai nodrošinātu līguma izpildi gadījumā, ja iepirkuma procedūras rezultātā iepirkuma līguma slēgšanas tiesības tiktu piešķirtas pretendentam, tad ir jāiesniedz vienošanās starp pretendentu un speciālistu, kurā apliecina, ka starp pretendentu un speciālistu tiks nodibinātas darba tiesiskās attiecības vai noslēgts uzņēmuma līgums gadījumā, ja konkursa rezultātā iepirkuma līguma slēgšanas tiesības tiktu piešķirtas pretendentam (noslēgtā uzņēmuma līguma / darba līguma apliecināta kopija vai apliecinājums par darba tiesisko attiecību nodibināšanu ar konkrēto speciālistu, norādot darba līguma Nr., datumu un līguma termiņu, ir jāiesniedz pasūtītājam pirms darbu izpildes līguma noslēgšanas, par būvspeciālista nodarbinātības faktu pasūtītājs var pārliecināties BIS pirms līguma noslēgšanas).

7.1.5. Gadījumā, ja pretendents darbu izpildē piesaista ārvalstu speciālistus, tas iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

7.1.6. Apliecinājums, ka pretendents ne vairāk kā 3 iepriekšējos gados (t.i., 2023., 2024., 2025., 2026.gadā līdz šajā nolikumā noteiktā piedāvājumu iesniegšanas termiņa beigām) ir īstenojis vismaz 2 (divus) šim iepirkumam līdzvērtīgus būvdarbu objektus (veidlapa nolikuma 6.pielikumā). 

7.1.7. Apakšuzņēmēju saraksts un dokumenti saskaņā ar nolikuma 5.pielikumu.
7.1.8. Pasūtītājs pieņem Eiropas vienoto iepirkuma procedūras dokumentu (EVIPD), kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām, saskaņā ar PIL 49.panta pirmo daļu. (EVIPD ir jāiesniedz arī par katru piegādātāju apvienības dalībnieku, par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no iepirkuma līguma vērtības). EVIPD veidlapu paraugu forma pieejama http://espd.eis.gov.lv/ (pretendentam, iesniedzot EVIPD, jāaizpilda veidlapas IV daļas “Atlases kritēriji” C iedaļā norādītie apakšpunkti, saskaņā ar konkursa nolikumā izvirzītajām kvalifikācijas prasībām).
8. KONKURSA NORISE
Par visiem ar konkursa organizēšanu un norisi saistītiem jautājumiem ir atbildīga SIA “ALŪKSNES NAMI” Iepirkuma komisija. Konkursa komisijas uzdevums ir izvēlēties pretendentu, kura piedāvājums atbilst šī nolikuma prasībām.

8.1. Piedāvājumu atvēršana

Piedāvājumus atvērs saskaņā ar Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteikto. Piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai.

8.1.1. Atvēršanas sanāksmē piedalās konkursa komisijas locekļi un komisijas pieaicināti speciālisti.

8.1.2. Piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. Komisija atver pretendentu piedāvājumus vienlaikus, pircēja profilā publicējot pretendentu, piedāvājuma iesniegšanas datumu un laiku, un piedāvāto cenu. 

8.1.3. Kad visi piedāvājumi atvērti, piedāvājumu atvēršanas sanāksmi slēdz.

8.1.4. Komisija piedāvājumus izvērtē slēgtās sēdēs. Iesniegtie piedāvājumi un tiem pievienotie materiāli pretendentiem atpakaļ netiek atdoti. Gadījumos, kad iesniegts iesniegums attiecībā uz prasībām, kas noteiktas iepirkuma nolikumā vai paziņojumā par līgumu, tad pasūtītājs rīkojas saskaņā ar Latvijas Republikas Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 14.punktā noteikto kārtību.

8.1.5. Piedāvājumu atvēršanas sanāksmes protokolu ieinteresētajām personām iepirkuma komisija nosūta 3 (trīs) darba dienu laikā pēc pieprasījuma saņemšanas.

8.1.6. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 6.2.2.7.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

8.2. Piedāvājumu vērtēšana
8.2.1. Piedāvājumu vērtēšana notiek 3 kārtās:

1. kārtā vērtē: piedāvājuma noformējuma un sastāva atbilstību konkursa nolikuma prasībām, pretendenta atbilstību kvalifikācijas prasībām;

2. kārtā pretendentiem, kas atbilst visām pirmās kārtas prasībām, vērtē: piedāvājumu atbilstību tehnisko specifikāciju un tehniskā projekta prasībām;

3. kārtā pretendentiem, kas atbilst visām pirmās un otrās kārtas prasībām, vērtē: finanšu piedāvājumus.

8.2.2. Par konkursa uzvarētāju tiek atzīts finanšu piedāvājums ar viszemāko cenu, kas atbilst nolikuma prasībām.

8.2.3. Ja piedāvājumu summas ir vienādas vairākiem pretendentiem, par uzvarētāju tiks atzīts piedāvājums, kura piedāvātais garantijas laiks ir vislielākais. Ja arī piedāvātais garantijas laiks ir vienāds, tad komisija veic atklāto izlozi, uzaicinot pretendentu pārstāvjus piedalīties klātienē. Ja pretendentu pārstāvji izvēlas nepiedalīties izlozē, komisija izlozi veiks bez pretendentu pārstāvju klātbūtnes.

8.2.4. Piedāvājumu vērtēšanas laikā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

8.3. Pretendenta pārbaude un izslēgšanas nosacījumi

8.3.1. Pretendentu izslēdz no dalības iepirkuma procedūrā jebkurā no gadījumiem, kas minēti PIL 42.panta otrajā daļā (izņemot 8. un 9.punktu) un gadījumos, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.

8.3.2. Pasūtītājs pārbauda Starptautisko un Latvijas Republikas nacionālo sankciju likuma 11.1 panta izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datubāzēs: https://sankcijas.fid.gov.lv/ un https://sankcijas.lursoft.lv/ (vai citās datubāzēs, ja tajās pieejama aktuālāka informācija). 

8.3.3. Pasūtītājs patstāvīgi nodrošina PIL 42.panta otrās daļas (izņemot 8. un 9.punktu) izslēgšanas iemeslu pārbaudi. Atkarībā no pārbaudes rezultātiem pasūtītāja pārstāvis rīkojas PIL 43.pantā noteiktajā kārtībā. Par PIL 42.panta otrās daļas 2. un 3.punktā minētajiem izslēgšanas iemesliem pretendents nevar veikt pasākumus uzticamības atjaunošanai, atbilstoši PIL 43.panta pirmajā daļā noteiktajam. Uzticamības atjaunošana nav attiecināma uz PIL 43.panta septītajā daļā minētām personām.

8.3.4. Pasūtītājs neizslēgs pretendentu no dalības iepirkuma procedūrā, ja ir iestājušies PIL 42.panta ceturtās daļas nosacījumi.

8.3.5. Pasūtītājs pārbaudi par PIL 42.panta otrā daļā (izņemot 8. un 9.punktu) noteikto izslēgšanas iemeslu neesamību veic attiecībā uz pretendentu (t.sk. arī pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja pretendents ir personālsabiedrība, uz apakšuzņēmējiem, kura veicamo būvdarbu vai sniedzamo pakalpojumu vērtība ir vismaz 10 000 euro, uz personu uz kuras spējām balstās pretendents), kuram atbilstoši citām paziņojumā par līgumu un nolikuma dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.

8.3.6. Pasūtītājs pārbaudi par PIL 42.panta otrās daļas 1., 2., un 3.punktā noteikto izslēgšanas iemeslu neesamību veic attiecībā uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.

8.3.7. Pasūtītājs pārbaudi par PIL 42.panta otrās daļas 1., 2., un 11.punktā noteikto izslēgšanas iemeslu neesamību veic attiecībā uz pretendenta patieso labuma guvēju.

8.4. Ja izraudzītais pretendents atsakās slēgt iepirkuma līgumu ar pasūtītāju, komisija pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt konkursu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, komisija pieņem lēmumu pārtraukt konkursu, neizvēloties nevienu piedāvājumu.

9. KONKURSA KOMISIJAS TIESĪBAS UN PIENĀKUMI
9.1. Komisijas tiesības:
· pieprasīt papildu informāciju no pretendentiem, kas piedalās konkursā;

· lemt par konkursa izbeigšanu vai pārtraukšanu;

· lemt par konkursa termiņa pagarināšanu;

· veikt izmaiņas konkursa nolikumā;

· noraidīt piedāvājumus, ja tie neatbilst konkursa nolikuma prasībām;

· konkursa komisija patur sev tiesības nekomentēt konkursa norises gaitu;

· ja komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai iesniegt apliecinātu dokumenta kopiju;

· komisijai ir arī citas šajā nolikumā un PIL noteiktās tiesības.
9.2. Komisijas pienākumi:

· izskatīt visus pretendentu piedāvājumus;

· lemt par konkursa dokumentu atdošanu pretendentam gadījumos, kad nav ievērota šajā nolikumā noteiktā piedāvājumu iesniegšanas kārtība;

· noteikt konkursa uzvarētāju;

· 3 (trīs) darba dienu laikā pēc lēmuma par konkursa rezultātiem pieņemšanas informēt visus konkursa pretendentus par konkursa rezultātiem. Paziņojums par rezultātiem tiks nosūtīts EIS, pievienojot skenētu vai elektroniski parakstītu dokumentu;

· nosūtīt informāciju Iepirkumu uzraudzības birojam.

10. PRETENDENTU TIESĪBAS UN PIENĀKUMI
10.1. Pretendenta pienākumi:

· iesniedzot piedāvājumu, pieņem visas konkursa nolikumā noteiktās prasības;

· pieprasītajā termiņā rakstiski atbildēt uz konkursa komisijas jautājumiem par pretendenta iesniegto piedāvājumu.

10.2. Pretendenta tiesības:

· piedāvājuma sagatavošanas laikā pretendentam ir tiesības rakstveidā vērsties pie konkursa komisijas neskaidro jautājumu precizēšanai, ievērojot konkursa nolikuma 5.3.2.apakšpunktā noteikto kārtību;

· iesniegt piedāvājumu;

· līdz konkursa piedāvājumu iesniegšanas termiņa beigām pretendents ir tiesīgs atsaukt vai mainīt savu piedāvājumu.

11. LĪGUMA NOSLĒGŠANA
11.1. Starp atklāta konkursa uzvarētāju un pasūtītāju tiks slēgts līgums atbilstoši tehniskai specifikācijai un pretendenta piedāvājumam tādā redakcijā, kā tas ir nolikuma 2.pielikumā – LĪGUMS.

11.2. Līgums (nolikuma 2.pielikuma redakcijā) ar konkursa uzvarētāju tiks slēgts ne agrāk kā nākamajā darbdienā pēc nogaidīšanas termiņa beigām (atbilstoši PIL 60.panta septītās daļas 1.punktā noteiktajam), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.

11.3. Pretendentam jāparaksta līgums 5 (piecu) darba dienu laikā no dienas, kad pasūtītājs ir uzaicinājis parakstīt līgumu.

11.4. Līgums stājas spēkā līgumā noteiktajā kārtībā. Samaksa tiek veikta šajā līgumā noteiktajā kārtībā (skat. līgumu šī nolikuma 2.pielikumā).

11.5. Avansa maksājumi nav paredzēti.

11.6. Pēc līguma noslēgšanas līguma grozījumi veicami līgumā noteiktajā kārtībā (skat. līgumu šī nolikuma 2.pielikumā).

11.7. Izpildītājs, atbilstoši līgumā (2.pielikums – Līgums) noteiktajam, iesniedz būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus. Iepirkuma līguma izpildes laikā pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.

11.8. Pēc līguma noslēgšanas apakšuzņēmēju nomainīšana un jauno apakšuzņēmēju iesaiste līguma izpildē veicama līgumā noteiktajā kārtībā (skat. līgumu šī nolikuma 2.pielikumā).

12. PERSONAS DATU AIZSARDZĪBA
Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

13. NOLIKUMA PIELIKUMU SARAKSTS

1. pielikums – Tehniskā specifikācija;

2. pielikums – Līguma projekts;

3. pielikums – Pieteikums par piedalīšanos atklātā konkursā;

4. pielikums – Finanšu piedāvājums;

5. pielikums – Apakšuzņēmēju saraksts;

6. pielikums – Informācija par pretendenta līdzvērtīgu pieredzi;

7. pielikums – Informācija par darbu izpildē iesaistāmajiem speciālistiem;
· Sabiedrības ar ierobežotu atbildību “ALŪKSNES PROJEKTI” izstrādātais BŪVPROJEKTS      “Palīgēkas būvniecība Skolas ielā 2, Alūksnē, Alūksnes novadā”;

· Būvdarbu apjomu saraksts
1.pielikums

Atklāta konkursa

Nr. ALNA/2026/13 nolikumam

Atklāta konkursa

“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
TEHNISKĀ SPECIFIKĀCIJA

Iepirkuma priekšmets ir Palīgēkas būvniecība Skolas ielā 2, Alūksnē, Alūksnes novadā.
Iepirkums netiek dalīts daļās. Katrs pretendents iesniedz tikai vienu piedāvājumu par visu iepirkuma apjomu. Pretendents nevar iesniegt piedāvājuma variantus.
Būvdarbi veicami saskaņā ar SIA “ALŪKSNES PROJEKTI” izstrādāto Būvprojektu.
Objekta vieta: Skolas ielā 2, Alūksnē, Alūksnes  novadā.

Darbu izpildes termiņš: 6 (seši) mēneši, neieskaitot tehnoloģisko pārtraukumu, skaitot no dienas, kad Puses ir parakstījušas Līguma 3.3.punktā noteikto aktu, un Pasūtītājs ir izsniedzis Izpildītājam būvatļauju, kurā ir veikta atzīme par būvdarbu uzsākšanas nosacījumu izpildi.

CPV kodi: 45000000-7 (Celtniecības darbi)
Garantijas laiks: ne mazāk kā 3 (trīs) gadi pēc objekta pieņemšanas ekspluatācijā
Piedāvājumam jāpievieno darbu izpildes tāmes, kas sagatavotas atbilstoši Latvijas Republikas Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
Darbu apjomi:

Atklāta konkursa ALNA/2026/13 darbu apjomi, kas izmantojami piedāvājuma sagatavošanā, ievietoti un pieejami lejupielādēšanai pircēja profilā Valsts reģionālās attīstības aģentūras uzturētajā Elektronisko iepirkumu sistēmas e‑konkursu apakšsistēmā https://www.eis.gov.lv/EKEIS/Supplier/Organizer/1668. (Pretendentam, gatavojot piedāvājumu, jāņem vērā pielikumā “DARBU APJOMI” norādītie apjomi).

Prasības tāmju sagatavošanā:

1. Ja darbu apjomos vai būvprojektā ir norādīta konkrēta ražotāja produkcija vai standarti, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad pretendents tāmēm pievieno informāciju par ekvivalenta ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu un tā tehniskajiem parametriem. Informācijā obligāti ir jānorāda, kurām tāmes pozīcijām tiek piedāvāts katrs ekvivalents. Pretendents savā piedāvājumā ar dokumentiem, ko pasūtītājs atzīst par pieņemamiem (tajā skaitā ražotāja tehnisko dokumentāciju vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem), pierāda, ka piedāvājums ir ekvivalents un apmierina pasūtītāja prasības, kas izteiktas tehniskajā specifikācijā un projektā.

2. Jautājumi par ekvivalentu izstrādājumu pielietošanu pēc līguma noslēgšanas var tikt risināti tikai saskaņā ar konkursa nolikuma 2.pielikumā – Līgums noteikto.

3. Tāmēs jāievērtē visi darbu veikšanai nepieciešamie būvizstrādājumi, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esoša normatīviem atbilstoša veikšana pilnā apmērā.

4. Sagatavojot darbu izpildes tāmes, ņemt vērā iespējamo tehnoloģisko pārtraukumu laikapstākļu dēļ. Iespējamās izmaksas darbu pārtraukšanai un uzsākšanai ietvert tāmēs.

Pasūtītāja prasības darba izpildei:
1. Visām precēm un materiāliem, kas tiks pielietoti darba izpildē, jābūt jauniem un nelietotiem, netiek ietvertas Krievijas Federācijas un Baltkrievijas Republikas izcelsmes preces un pakalpojumi, kā arī tiem jāatbilst normatīvajos aktos noteiktajām prasībām, 
2. Izpildītāja izmantotajiem materiāliem, izstrādājumiem, iekārtām un ierīcēm jāatbilst tehniskajā specifikācijā un būvprojektā norādītajiem vai jābūt ekvivalentiem.
3. Būvdarbu izpildes laikā jānodrošina piekļuve ēkām un objektiem, kas atrodas būvdarbu tiešā tuvumā.
4. Visā būvdarbu izpildes laikā jānodrošina un jāveic satiksmes organizācija un apbraucamo ceļu uzturēšana darbu izpildes vietā atbilstoši izpildītāja iesniegtajam satiksmes organizācijas un apbraucamo ceļu uzturēšanas aprakstam. Izpildītājam jānodrošina apvedceļu un būvmateriālu pārvadāšanā izmantoto ceļu remonts un uzturēšana, nepasliktinot seguma stāvokli – ielās ar grants segumu: jāplanē, jāatputekļo, jālaista ielas braucamo daļu dzīvojamo māju tuvumā un jālabo ielas seguma bedrītes ar jaunu materiālu; ielās ar asfalta segumu – jāremontē ielu bedrītes, jānodrošina pagaidu ceļa zīmju uzstādīšana un uzturēšana, regulāri informējot iedzīvotājus par pagaidu satiksmes organizāciju. Izmaksas par noteiktajiem darbiem ir jāiekļauj piedāvātajā līguma summā.

5. Pretendentam jāņem vērā, ka objektam piegulošās ielas jāuztur tīras un drošas satiksmei, nav pieļaujami grunts sanesumi uz ielām no smagajām automašīnām.

6. Būvdarbus veikt atbilstoši līguma noteikumiem, saskaņotam un apstiprinātam būvprojektam, papildinājumiem, Latvijas Republikas spēkā esošajiem normatīvajiem aktiem un pašvaldības saistošajiem noteikumiem.

7. Izpildītājam darbi jāveic: 6 (seši) mēnešu laikā no darbu uzsākšanas dienas.

8. Sagatavojot darbu izpildes tāmes, ņemt vērā iespējamo tehnoloģisko pārtraukumu laikapstākļu dēļ. Iespējamās izmaksas darbu pārtraukšanai un uzsākšanai ietvert tāmēs.

9. Tehnoloģiskā pārtraukuma laikā veikt pasākumus, kas nodrošina izpildīto darbu un materiālu saglabāšanu visu pārtraukuma laiku, nepasliktinot to kvalitāti.

10. Demontāžas darbu laikā atgūtie derīgie un izmantojamie materiāli novietojami pasūtītāja norādītajā vietā, Alūksnes novada teritorijā.
11. Būvniecības darbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts Vides dienestā ir saņēmis atbilstošu atļauju.

Prasības vides aizsardzības nosacījumiem:
1. Būvdarbu rezultātā radušos atkritumu daudzumu, ko iespējams reģenerēt atbilstoši Latvijas Republikā spēkā esošajiem normatīvajiem aktiem atkritumu apsaimniekošanas jomā, jānodod licencētam būvgružu pārstrādes operatoram.

2. Izpildītājam jāveic atbilstoši apkārtējās vides aizsardzības pasākumi, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas un apgaismes iekārtas jāsašķiro un jānosūta reģenerēšanai saskaņā̄ ar Ministru kabineta 08.07.2014. noteikumiem Nr.388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
3. Izpildītājam būvdarbu rezultātā radušos materiālus (t.sk. veidus un apjomus), kas nav atkritumi Atkritumu apsaimniekošanas likuma izpratnē lietderīgi jāizmanto būvdarbu veikšanai objektā.

4. Izpildītājam jāizvēlas būvmateriāli, kas ir videi draudzīgi un ilglaicīgi, kā arī tādi, kas nerada ķīmiska piesārņojuma draudus.

5. Izpildītājam ir jāizmanto būvniecības metodes, kas nepiesārņo zemi, ūdeni un gaisu blakus teritorijā.

6. Izpildītājam ir jāparedz absorbējoša materiāla krājumi naftas produktu savākšanai, ja notiek noplūde no celtniecības tehnikas.

7. Izpildītājam, veicot būvdarbus koka sakņu sistēmas rajonā, kabeļus un cauruļvadus jāiegulda nebojājot koka saknes.
2.pielikums

Atklāta konkursa

Nr. ALNA/2026/13 nolikumam

LĪGUMS 

PROJEKTS
Nr.__________

Alūksnē
Līguma abpusējās parakstīšanas datums ir pēdējā parakstītāja pievienotā laika zīmoga datums un laiks

Sabiedrība ar ierobežotu atbildību „ALŪKSNES NAMI”, reģistrācijas Nr. 40003410625, juridiskā adrese: Rūpniecības iela 4, Alūksne, Alūksnes novads, LV-4301, tās valdes locekļa Konstantina RAKOVA personā, kurš darbojas uz statūtu pamata, no vienas puses (turpmāk – Pasūtītājs), no vienas puses, 
un 
_________, reģistrācijas Nr. _________ (turpmāk – Izpildītājs), kuru, pamatojoties uz ________, pārstāv ________, no otras puses, abas kopā sauktas Puses, katra atsevišķi Puse, 

pamatojoties uz SIA “ALŪKSNES NAMI” Iepirkuma komisijas 202__.gada __.____ lēmumu Nr. __ atklātā konkursā “Palīgēkas būvniecību Skolas ielā 2, Alūksnē, Alūksnes novadā”, iepirkuma procedūras identifikācijas Nr. ALNA/2026/__, noslēdz šādu līgumu (turpmāk – Līgums): 

1. Līguma priekšmets
1.1. Pasūtītājs uzdod, un Izpildītājs apņemas ar saviem spēkiem, tehniskajiem līdzekļiem un materiāliem veikt Palīgēkas būvniecību Skolas ielā 2, Alūksnē, Alūksnes novadā (turpmāk – Darbi, saukts arī – Objekts). Darbi izpildāmi saskaņā ar Līguma, Līgumā noteiktā atklāta konkursa nolikuma 1.pielikuma “Tehniskā specifikācija” nosacījumiem, SIA “ALŪKSNES PROJEKTI” izstrādāto būvprojektu “Palīgēkas būvniecība Skolas ielā 2, Alūksnē, Alūksnes novadā ” (turpmāk – Projekts) un atbilstoši Izpildītāja Līgumā noteiktajā atklātajā konkursā iesniegtajam finanšu piedāvājumam, Darbu izpildes tāmei un Darbu izpildes kalendārajam grafikam. Šajā Līguma punktā noteiktās tehniskās specifikācijas, Izpildītāja finanšu piedāvājuma, Darbu izpildes tāmes un Darbu izpildes kalendārā grafika kopijas ir pievienotas Līgumam un ir Līguma neatņemamas sastāvdaļas.

1.2. Darbi veicami atbilstoši Līgumam, tā pielikumiem un spēkā esošajiem Latvijas Republikas un Eiropas Savienības normatīvajiem aktiem un noteikumiem.

1.3. Darbu izpildes vieta ir Skolas iela 2, Alūksnē, Alūksnes novadā.

1.4. Visām precēm un materiāliem, kas tiks pielietoti Darbu izpildē, jābūt jauniem un nelietotiem, netiek ietvertas Krievijas Federācijas un Baltkrievijas Republikas izcelsmes preces un pakalpojumi, kā arī tiem jāatbilst normatīvajos aktos un Projektā noteiktajām prasībām.
2. Līguma summa, tās samaksas kārtība
2.1. Līguma summa par Līgumā noteikto Darbu izpildi Izpildītājam tiek noteikta EUR _______ (________ euro, __ centi), bez pievienotās vērtības nodokļa.
2.2. Pievienotās vērtības nodoklis  Līguma 2.1.punktā noteiktajai Līguma summai par Darbu izpildi ir EUR ________ (________ euro, __ centi). Pamatojoties uz Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, pievienotās vērtības nodokļa apmaksu būvdarbiem veic Pasūtītājs.
2.3. Izpildītājs apņemas, ievērojot Līguma 2.4. un 2.5.punktā minēto kārtību, iesniegt Pasūtītājam rēķinu (turpmāk – e-rēķins):
2.3.1. 
par Darbu izpildes aktā ietverto Darbu pieņemšanu – 10 (desmit) darbdienu laikā no Darbu izpildes akta abpusējas parakstīšanas vai pieņemšanas dienas Līguma 4.4. un 4.7.punktā minētajā gadījumā;

2.3.2. 
par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī, – 20 (divdesmit) darbdienu laikā no Objekta nodošanas un pieņemšanas akta abpusējas parakstīšanas dienas.

2.4. Puses vienojas, ka e-rēķins ir elektronisks dokuments, kas satur visu nepieciešamo informāciju par sniegto pakalpojumu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”.

2.5. Puses vienojas, ka ar šo Līgumu saistīto e-rēķinu, IZPILDĪTĀJS sagatavo elektroniski bez paraksta, ievērojot Latvijas Republikas spēkā esošo normatīvo aktu noteiktās prasības, un nosūta PASŪTĪTĀJAM uz e-adresi.
2.6. Pasūtītājs veic ikmēneša maksājumu par Darbiem atbilstoši Izpildītāja izrakstītajam e-rēķinam, kurā norādīts:
2.6.1. Līguma datums un numurs;
2.6.2. pieņemšanas – nodošanas akta datums un numurs par kuru tiek izrakstīts e-rēķins;
2.6.3. samaksas termiņš saskaņā ar Līguma noteikumiem;
2.6.4. attiecīgajā mēnesī veikto Darbu summa;

2.6.5. kopējā summa apmaksai bez pievienotās vērtības nodokļa; 

2.6.6. cita Pasūtītāja norādītā informācija un citi nepieciešamie rekvizīti atbilstoši normatīvo aktu prasībām.
2.7. Pasūtītājs norēķinās ar Izpildītāju, ievērojot šādu kārtību:

2.7.1. Pasūtītājs samaksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Darbiem 10 (desmit) darbdienu laikā no Izpildītāja sagatavota Līguma noteikumiem atbilstoša e-rēķina saņemšanas;
2.7.2. par Līguma 2.3.2. apakšpunktā minētajiem Darbiem Pasūtītājs maksā Izpildītājam 30 dienu laikā no Izpildītāja sagatavota Līguma noteikumiem atbilstoša e-rēķina saņemšanas. E-rēķinam pievieno garantijas saistību nodrošinājumu.
2.8. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu e-rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. Puses strīdu risina Līguma 4.4., 4.5., 4.6. un 4.7.punktā noteiktajā kārtībā.
2.9. Pasūtītājs Līgumā noteiktos maksājumus par Darbu izpildi veic ar pārskaitījumu uz Izpildītāja Līgumā vai Izpildītāja iesniegtajā e-rēķinā, kura apmaksa tiek veikta atbilstoši Līgumam, norādīto Izpildītāja bankas kontu.

2.10. Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. Līgumā noteikto Darbu izpildes termiņi
3.1. Izpildītājs Līgumā noteiktos Darbus Darbu izpildes vietā uzsāk 5 (piecu) darba dienu laikā, skaitot no dienas, kad Puses ir parakstījušas Līguma 3.3.punktā noteikto aktu, un Pasūtītājs ir izsniedzis Izpildītājam būvatļauju, kurā ir veikta atzīme par būvdarbu uzsākšanas nosacījumu izpildi. Līgumā noteikto Darbu izpildes termiņš ir 6 (seši) mēneši, neieskaitot tehnoloģisko pārtraukumu, skaitot no dienas, kad Puses ir parakstījušas Līguma 3.3.punktā noteikto aktu, un Pasūtītājs ir izsniedzis Izpildītājam būvatļauju, kurā ir veikta atzīme par būvdarbu uzsākšanas nosacījumu izpildi.

3.2. Izpildītājam 5 (piecu) darba dienu laikā no Līguma spēkā stāšanās dienas jāiesniedz Pasūtītājam visus nepieciešamos dokumentus no Izpildītāja puses atbilstoši spēkā esošajiem normatīvajiem aktiem un Līgumam, kas nepieciešami atzīmes par būvdarbu uzsākšanas nosacījumu izpildi veikšanai izsniegtajā būvatļaujā.
3.3. Pirms Darbu uzsākšanas Pasūtītājs apņemas nodot Līgumā noteikto Objektu Izpildītājam ar nodošanas – pieņemšanas aktu, nosūtot uzaicinājumu Izpildītājam uz e-pastu: ________. Uzaicinājumam pievieno akta projektu un izdruku no Būvniecības informācijas sistēmas (turpmāk – BIS) par būvatļaujā veikto atzīmi par būvdarbu uzsākšanas nosacījumu izpildi.

3.4. Izpildītājam ir pienākums 3 (trīs) darba dienu laikā, pēc paziņojuma nosūtīšanas Pasūtītājam, ierasties pie Pasūtītāja, lai saņemtu un parakstītu Objekta nodošanas – pieņemšanas aktu, kas noteikts Līguma 3.3.punktā, ar kuru Izpildītājs uzņemas atbildību par Objektu. 

3.5. Ja meteoroloģisku apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Darbu veikšanai. Tehnoloģisko pārtraukumu neieskaita noteiktajā Darba izpildes termiņā, izņemot gadījumus, kad tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts. Tehnoloģiskā pārtraukuma sākums un beigas tiek fiksēts ar aktu, kuru paraksta Puses un būvuzraugs. Tehnoloģiskā pārtraukuma laikā Izpildītājs veic visus nepieciešamos pasākumus, kas nodrošina izpildīto darbu un materiālu saglabāšanu visu pārtraukuma laiku, nepasliktinot to kvalitāti.

4. Darbu pieņemšana-nodošana
4.1. Līgumā noteiktie Darbi uzskatāmi par pilnībā pabeigtiem, kad Objekts pēc Darbu pabeigšanas ir pieņemts ekspluatācijā saskaņā ar Latvijas Republikas spēkā esošo normatīvo aktu prasībām, un pieņemtiem ar dienu, kad ir abpusēji parakstīts Līguma 4.13.punktā minētais būvobjekta nodošanas un pieņemšanas akts.

4.2. Darbu izpildes aktu par iepriekšējā mēneša laikā izpildīto Darbu apjomu un izmaksām Izpildītājam jāiesniedz Pasūtītājam ne vēlāk kā līdz kārtējā mēneša desmitajam 10.datumam. Darbu pieņemšanas – nodošanas akti sagatavojami elektroniski un parakstāmi ar drošu elektronisko parakstu.
4.3. Pasūtītājs Darbus pieņem un Darbu izpildes aktu paraksta 10 (desmit) darbdienu laikā no akta saņemšanas dienas. 
4.4. Ja Pasūtītājs neparaksta būvdarbu izpildes aktu Līguma 4.3.punktā noteiktajā termiņā, kā arī neiesniedz Izpildītājam šo Līguma 4.5.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Darbus ir pieņēmis Līguma 4.3.punktā minētā termiņa pēdējā dienā.
4.5. Ja Pasūtītājs nepieņem Darbus, tam jāiesniedz Izpildītājam pretenzija, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Izpildītājam 10 (desmit) darba dienu laikā no defektu akta saņemšanas dienas jāiesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
4.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti, kuras uzdevums ir novērtēt faktiski izpildīto Darbu apjomu, atbilstību Projektam, atbilstošo būvizstrādājumu un tiem atbilstošās iestrādes tehnoloģijas piemērošanu. 

4.7. Ja būves ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.

4.8. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs.

4.9. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša būvdarbu izpildes aktā.

4.10. Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.

4.11. Ja Līguma 4.6.punktā noteiktajā kārtībā organizētās ekspertīzes rezultātā tiek apstiprināta Pasūtītāja defektu aktā norādīto vai veikto Darbu neatbilstība normatīvo aktu un Pasūtītāja prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Darbu izpildes termiņu kavējumu, kā arī sedz visas ar veikto ekspertīzi saistītās izmaksas un novērš visas Pasūtītāja defektu aktā norādīto vai veikto Darbu neatbilstības atbilstoši normatīvo aktu un Pasūtītāja prasībām, vienojoties ar Pasūtītāju par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.

4.12. Izpildītājs nodod Pasūtītājam visus izpildītos Darbus šādā kārtībā:

4.12.1. iesniedz būvdarbu izpildes aktu par pēdējā mēnesī izpildītajiem Darbiem;

4.12.2. paziņo Pasūtītājam par būves gatavību nodošanai ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību nodošanai ekspluatācijai.

4.13. Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas – pieņemšanas aktu, kas ir noformēts atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:

4.13.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu vai izziņas par būves neesību datumu un numuru;

4.13.2. aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.

4.14. Pasūtītājs Izpildītāja iesniegto būvobjekta nodošanas un pieņemšanas aktu paraksta 10 (desmit) darba dienu laikā no tā saņemšanas dienas.

5. Pasūtītāja tiesības un pienākumi
5.1. Nodot Objektu Izpildītājam Līgumā noteiktajā kārtībā.
5.2. Nodrošināt Izpildītāja darbinieku piekļūšanu Darbu izpildes vietai.
5.3. Pasūtītājs būvuzraudzībai Līgumā noteiktajā Objektā apņemas nodrošināt būvuzraugu, kas veic būvuzraudzību atbilstoši Latvijas Republikas spēkā esošo normatīvo aktu prasībām. 
5.4. Parakstīt Izpildītāja iesniegtos Darbu izpildes aktus vai nosūtīt Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu defektu aktu Līguma 4.sadaļā noteiktajā termiņā un kārtībā.
5.5. Veikt maksājumus  par izpildītiem Darbiem Līgumā noteiktajos termiņos un kārtībā.
5.6. Pasūtītājam ir pienākums Līguma darbības laikā nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.
5.7. Pasūtītājam ir tiesības jebkurā brīdī veikt Darbu un to izpildes pārbaudi, pārbaudot to atbilstību Projekta, Līguma un tā pielikumu nosacījumiem. Šajā Līguma punktā noteiktās pārbaudes ir tiesīgs veikt Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
5.8. Pasūtītājam ir arī citas Līgumā un normatīvajos aktos noteiktās tiesības.
5.9. Ar Līgumu Pasūtītājs pilnvaro Izpildītāju iecelt no tā darbinieku vidus darba aizsardzības koordinatoru, kas noteikts un darbojas saskaņā ar Ministru kabineta 25.02.2003. noteikumiem Nr.92 “Darba aizsardzības prasības, veicot būvdarbus” (turpmāk – Noteikumi), uz visu Darbu izpildes periodu. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas.
6. Izpildītāja tiesības un pienākumi
6.1. Darbus izpildīt atbilstoši Projekta, Līguma, tā pielikumu nosacījumiem. Izpildīt Darbus Līgumā un tā pielikumā esošajā Darbu izpildes kalendārajā grafikā noteiktajos termiņos.

6.2. Uzņemties atbildību par riskiem, kas var rasties Darbu izpildes gaitā (nelaimes gadījumi, bojājumu rašanās, zaudējumu nodarīšana Pasūtītājam, trešajām personām u.c.) par laika periodu no Darbu uzsākšanas līdz Darbu pabeigšanai.

6.3. Pirms Darbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar Noteikumiem.

6.4. Pamatojoties uz Līguma 5.9.punktu, uz visu Darbu izpildes periodu iecelt no Izpildītāja darbinieku vidus darba aizsardzības koordinatoru, kurš izpilda Noteikumos darba aizsardzības koordinatoram noteiktos pienākumus. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas un iesniedz minēto rīkojumu Pasūtītājam atbilstoši Līguma 3.2.punkta nosacījumiem. Darbu izpildes laikā nodrošināt darba aizsardzības prasību ievērošanu saskaņā ar Noteikumiem un Līgumu. Par visām un jebkādām sekām, un negadījumiem, kas rodas dēļ tā, ka Izpildītājs neievēro darba aizsardzības prasībās, izpildot Darbus, atbild Izpildītājs.

6.5. Ievērot un nodrošināt Darbu izpildes kvalitāti atbilstoši Latvijas būvnormatīviem, Latvijas Nacionālajiem standartiem, materiālu un iekārtu ražotāja tehnoloģiskam aprakstam un citiem Latvijas Republikā spēkā esošiem normatīviem aktiem, noteikumiem, instrukcijām. Darbus izpildīt ar Latvijā un/vai citās Eiropas Savienības dalībvalstīs sertificētiem un kvalitatīviem materiāliem saskaņā ar Līgumu un Projektu. Nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
6.6. Izpildītājam vismaz 1 (vienu) reizi (nepieciešamības gadījumā arī vairākas reizes) nedēļā bez īpaša atsevišķa pieprasījuma patstāvīgi jāaizvāc no Darbu izpildes vietas Darbu izpildes rezultātā radušies būvgruži un netīrumi. Izpildītājam ir jāsniedz Pasūtītājam pierādījumi par būvgružu aizvākšanu uz atļautām būvgružu izvietošanas vietām. Pirms Objekta pieņemšanas ekspluatācijā sakārtot Darbu izpildes vietu (aizvest būvgružus, Izpildītājam piederošo inventāru, tehniku un darba rīkus utt.). Maksa par šajā Līguma punktā noteiktajiem darbiem ir iekļauta Līguma 2.1.punktā noteiktajā Līguma summā.

6.7. Nodrošināt jebkurā laikā būvuzrauga, būvinspektora, Pasūtītāja pārstāvju un citu kontrolējošo iestāžu pilnvaroto personu iekļūšanu Darbu izpildes vietā.

6.8. Izstrādāt detalizētus rasējumus, ja tādi nepieciešami Darbu gaitā, un saskaņot tos ar Pasūtītāju un Projekta autoru 7 (septiņas) kalendārās dienas pirms attiecīgā darba uzsākšanas.

6.9. Izpildītājam visā Darbu veikšanas laikā ir jāpārbauda saņemtās Projekta dokumentācijas atbilstība pareizai Darbu veikšanas tehnoloģijai. Par visām konstatētajām nepilnībām Izpildītājam jāziņo rakstveidā Pasūtītājam ne vēlāk, kā 3 (trīs) darba dienu laikā pēc dokumentācijas saņemšanas. Pusēm vienojoties, minētais termiņš var tikt pagarināts. Ja Darbu izpildes gaitā rodas papildu izmaksas sakarā ar Darbu tehnoloģijas secības neievērošanu, tās tiek segtas uz Izpildītāja rēķina.

6.10. Izpildītājs veic un iesniedz Pasūtītājam garantijas laika garantiju atbilstoši Līgumā noteiktā atklātā konkursa nolikuma 2.2.6.punkta nosacījumiem (Izpildītājs savā vārdā un uz sava rēķina veic garantijas laika garantiju (atklāta konkursa nolikuma 9.pielikums) ne mazāk kā 2% apmērā no Līguma summas, tajā skaitā PVN (pretendenta piedāvājuma summa un Līguma grozījumu summa. Garantijas laika garantijai jābūt apdrošināšanas sabiedrības (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija) vai Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, izdotai garantijai. Garantijas saistību nodrošinājumā jābūt norādītam, ka tas ir neatsaucams, un garantijas devējs 10 (desmit) darba dienu laikā samaksā Pasūtītājam garantijas saistību nodrošinājuma summu pēc pirmā Pasūtītāja pieprasījuma. Izpildītājam jānodrošina, ka garantijas laika nodrošinājumā (bankas garantijā vai apdrošināšanas polisē), attiecīgi norādot konkrētajā dokumentā,  ka garantija/polise pakļauta Starptautiskās tirdzniecības kameras Vienotie pieprasījuma garantiju noteikumi („The ICC Uniform Rules for Demand Guarantees”, ICC Publication No.758  (2010.gada redakcija, Starptautiskās Tirdzniecības palātas publikācija Nr. 758), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, garantija/polise pakļaujas Latvijas Republikā spēkā esošiem normatīvajiem aktiem, kā arī jānorāda, ka prasības un strīdi, kas saistīti ar garantiju vai polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem. Garantijas laika garantija Izpildītājam jāiesniedz Pasūtītājam 5 (piecu) darba dienu laikā pēc Darbu izpildes pabeigšanas un Objekta pieņemšanas ekspluatācijā. Garantijas laika garantijai jābūt spēkā visu Darbu izpildes Līgumā noteikto garantijas termiņu. Izpildītājs iesniedz Pasūtītājam bankas vai apdrošināšanas sabiedrības izsniegtās garantijas laika garantijas vienu oriģinālu. Izpildītāja pienākums ir nodrošināt nepārtrauktu garantijas laika garantijas spēkā esamību līdz Līguma 9.1.punktā noteiktā garantijas termiņa beigām).
6.11. Izpildītājs, parakstot Līgumu, apliecina, ka pirms Līguma parakstīšanas ir saņēmis un pietiekošā laikā iepazinies un pārbaudījis visu Projekta tehnisko un juridisko dokumentāciju (kas saistīta ar Līgumu un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus (tai skaitā, Objektā pastāvošo stāvokli, izpētījis vietējos apstākļus, kas varētu ietekmēt Darbu izpildi, arī attiecībā uz iespējamiem komunikāciju pieslēgumiem un piegādēm), uzdevis Pasūtītājam visus būtiskos jautājumus un ir saņēmis atbildes uz tiem. Izpildītājam šajā sakarībā nekādu pretenziju nav un viņam ir visa nepieciešamā informācija Darbu kvalitatīvai izpildei. Lai novērstu jebkuras šaubas, Puses atzīst, ka visus riskus un atbildību, kas saistīti ar tehnisko un juridisko dokumentāciju, tajā skaitā par detalizētu rasējuma izstrādi, ko tas veicis atbilstoši Līguma 6.8. punktam, visu atļauju un jebkādu saskaņojumu saņemšanu un nepieciešamo maksājumu veikšanu, kā arī faktiskajiem apstākļiem Objektā un visu Darbu izpildi līdz to nodošanai ekspluatācijā un Pasūtītājam uzņemas Izpildītājs.
6.12. Izpildītāja pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Darbu pabeigšanas un apakšuzņēmēja e-rēķina saņemšanas par attiecīgo Darbu veikšanu. Izpildītāja pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā punktā un Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14.punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
7.Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
7.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam atklātajam konkursam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

7.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.

7.3. Izpildītāja Līgumā noteiktajā atklātajā konkursā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā atklātā konkursa dokumentos personālam izvirzītajām prasībām.

7.4. Pasūtītājs nepiekrīt Izpildītāja piedāvājumā Līgumā noteiktajam atklātajam konkursam norādītā apakšuzņēmēja nomaiņai, ja pastāv kāds no šādiem nosacījumiem:

7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

7.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

7.4.3. piedāvātais apakšuzņēmējs, kura veicamo Darbu vērtība ir vismaz EUR 10 000, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;

7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

7.8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

7.9. Ja Izpildītājs neievēro Līguma 7. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 3.1.punktā noteiktais Darba izpildes termiņš netiek pagarināts.

7.10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

8.Apdrošināšana
8.1. Izpildītājs savā vārdā un uz sava rēķina veic būvspeciālistu un būvdarbu veicēju civiltiesiskās atbildības obligāto apdrošināšanu atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un iesniedz Pasūtītājam atbilstošu Izpildītāja apdrošināšanas polises un atbildīgā būvdarbu vadītāja apdrošināšanas polises oriģinālu vai apdrošinātāja izsniegtu kopiju. Ja apdrošināšanas līgums noslēgts uz noteiktu termiņu, Izpildītājs kopā ar apdrošināšanas polisi Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz Objektu.

8.1.1. Līgumā noteiktos Darbus Izpildītājs nedrīkst uzsākt un veikt bez spēkā esošas Līguma 8.1. punktā noteiktās civiltiesiskās atbildības apdrošināšanas. Izpildītājs 5 (piecu) darba dienu laikā no Līguma spēkā stāšanās dienas iesniedz Pasūtītājam Līgumā noteiktās civiltiesiskās atbildības apdrošināšanas esamību apliecinošus dokumentus – apdrošināšanas polišu oriģinālus vai apdrošinātāja apliecinātas kopijas. Izpildītājs nodrošina, ka Līgumā noteiktās apdrošināšana ir spēkā Līgumā un normatīvajos aktos noteiktajā termiņā.
8.1.2. Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās apdrošināšanas limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.
8.2. Izpildītājam ir pienākums sniegt Pasūtītājam no šī Līguma izrietošo saistību nodrošinājumu (šī Līguma tekstā – “Līguma izpildes nodrošinājums”), atbilstoši Izpildītāja finanšu piedāvājumā norādītājam:

8.2.1. par labu Pasūtītajam noformēts nodrošinājuma dokuments par savu no šī Līguma izrietošo saistību izpildi (šī Līguma tekstā – “Darbu izpildes garantija”), kuru izdevusi apdrošināšanas sabiedrība vai kredītiestāde. Ar Darbu izpildes garantiju nodrošināmai summai ir jābūt ne mazākai par 10 % (desmit) no Līguma 2.1. punktā noteiktās Līguma summas un termiņam, kādā Pasūtītājam ir tiesības pieprasīt naudas līdzekļu izmaksu, ir jābūt ne īsākam kā Gala termiņš, kam pieskaitāmas 30 (trīsdesmit) kalendārās dienas;

8.2.2. ieturējuma nauda 10% (desmit) apmērā no katrā Būvniecības ikmēneša izpildes aktā norādītās attiecīgajā periodā apstiprināto izpildīto Darbu summas, ko Pasūtītājs ietur no katra maksājuma, kas Izpildītājam tiek veikts saskaņā ar Būvniecības ikmēneša izpildes aktu un attiecīgu rēķinu (šī Līguma tekstā – “Ieturējuma nauda”).
9.Garantijas termiņš
9.1. Izpildītajiem Darbiem un Darbā izmantotajiem būvizstrādājumiem garantijas termiņš tiek noteikts – 3 (trīs) gadi, skaitot no dienas, kad Objekts pēc Darbu pabeigšanas ir pieņemts ekspluatācijā saskaņā ar Latvijas Republikā spēkā esošo normatīvo aktu prasībām.  

9.2. Pasūtītājam ir tiesības Līguma 9.1.punktā noteiktajā Darbu garantijas termiņā pieteikt Izpildītājam pretenzijas par Darbu kvalitāti, Darbu apslēptiem defektiem, kā arī Darba bojājumiem, kurus nebija iespējams konstatēt pieņemot Darbu, kurus Izpildītājs novērš uz sava rēķina 15 (piecpadsmit) kalendāro dienu laikā no Pasūtītāja pretenzijas saņemšanas dienas.

9.3. Ja Izpildītājs nevar izpildīt Līguma 1.1.punktā noteiktos darbus Līguma 9.2.punktā noteiktajā termiņā vai atsakās tos veikt, tad Pasūtītājam ir tiesības šo darbu izpildei pēc savas izvēles piesaistīt citu būvsabiedrību, kura izpilda šos darbus. Izdevumus, kas saistīti ar citas būvsabiedrības piesaisti, kā arī samaksu piesaistītajai būvsabiedrībai par šajā Līguma punktā noteikto darbu izpildi, sedz Izpildītājs uz sava rēķina, saskaņā ar Pasūtītāja Izpildītājam izsniegto e-rēķinu, kas nomaksājams 15 (piecpadsmit) kalendāro dienu laikā no dienas, kad Izpildītājs ir saņēmis šajā Līguma punktā noteikto Pasūtītāja e-rēķinu. 

10. Pušu mantiskā atbildība
10.1. Līgumā noteikta maksājuma samaksas termiņa kavējuma gadījumā Pasūtītājs maksā Izpildītājam līgumsodu 0,3% apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% no Līguma 2.1.punktā noteiktās summas, kuras samaksa tiek kavēta. Uz šī Līguma punkta pamata aprēķinātie līgumsodi Pasūtītājam ir jānomaksā 10 (desmit) darba dienu laikā, skaitot no dienas, kad Pasūtītājs ir saņēmis no Izpildītāju e-rēķinu par šajā Līguma punktā noteikto līgumsodu.

10.2. Gadījumā, ja Izpildītājs kavē Līgumā noteikto Darbu izpildes uzsākšanas termiņu vai kādu citu termiņu, kas noteikts darbu izpildes kalendārajā grafikā (izņemot Līguma 10.3.punktā noteikto gadījumu), tad Izpildītājs maksā Pasūtītājam līgumsodu 0,3% apmērā par katru nokavējuma dienu no Līguma 2.1.punktā noteiktās Līguma summas, taču kopumā ne vairāk kā 10%.
10.3. Darbu izpildes pabeigšanas termiņa, kas noteikts Līguma 3.1.punktā, kavējuma gadījumā, Izpildītājs maksā Pasūtītājam līgumsodu 0,5 % apmērā no Līguma 2.1. punktā noteiktās Līguma summas par katru nokavējuma dienu, taču kopumā ne vairāk kā 10 %.

10.4. Ja Pasūtītājs izbeidz Līgumu saskaņā ar Līguma 12.2.punktu, tad Izpildītājs maksā Pasūtītājam līgumsodu 10% apmērā no Līguma summas, kas noteikta Līguma 2.1.punktā. 

10.5. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, ja tāds ir paredzēts, nedrīkst pārsniegt 10% no Darbu līgumcenas.

10.6. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam aprēķināti un noteikti saskaņā ar Līgumu.

10.7. Līgumsodu samaksa neatbrīvo Puses no Līgumā noteikto saistību izpildes.

10.8. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.

10.9. Ja Izpildītājam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 10.6.punktu vai arī Pasūtītājs iesniedz Izpildītājam e-rēķinu par līgumsodu un tad līgumsods nomaksājams 10 darba dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto e-rēķinu.

8. Nepārvaramas varas apstākļi
11.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes un citi šajā Līguma punktā noteiktajiem līdzvērtīgi apstākļi).

11.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.

11.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
9. Līguma izbeigšana
12.1. Izpildītājam ir tiesības vienpusēji izbeigt Līgumu, iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma par izpildītiem Darbiem samaksas termiņu vairāk kā 30 (trīsdesmit) kalendārās dienas.
12.2. Pasūtītājam ir tiesības vienpusēji izbeigt Līgumu iepriekš par to rakstiski paziņojot Izpildītājam, šādos gadījumos:

12.2.1. Izpildītājs Līgumā noteikto Darbu izpildes uzsākšanas termiņu kavē vairāk nekā 10 (desmit) kalendārās dienas.
12.2.2. Izpildītājs Līgumā noteikto Darbu izpildes pabeigšanas termiņu kavē vairāk nekā 20 (divdesmit) kalendārās dienas.

12.2.3. Izpildītājs Darbus pilda neatbilstoši Līguma un tā pielikumu nosacījumiem.

12.2.4. Tiek pasludināts Izpildītāja maksātnespējas process vai tiek uzsākts Izpildītāja likvidācijas process.
12.2.5.Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta pirmā daļa).
10. Līguma grozījumi
13.1. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.

13.2. Līguma grozījumi par apakšuzņēmēja piesaisti un nomaiņu, personāla nomaiņu tiek veikti atbilstoši Līguma nosacījumiem par apakšuzņēmēja piesaisti un nomaiņu, personāla nomaiņu.
13.3. Līguma izpildes termiņus Puses var grozīt, rakstveidā vienojoties. Kopējais Līguma termiņa pagarinājums var būt ne vairāk kā 6 (sešas) kalendārās nedēļas, izņemot gadījumu, ja iestājas nepārvaramas varas apstākļi vai pagarinājums tiek veikts atbilstoši Līguma 13.3.3., 13.3.5., 13.3.6. vai 13.3.7.apakšpunktam. Līguma izpildes termiņus ar Pušu rakstisku vienošanos var grozīt šādos gadījumos: 

13.3.1. ja iestājas nepārvaramas varas apstākļi (grozījumi veicami, ievērojot Līguma 11.3.punkta nosacījumus);

13.3.2. ja inženierkomunikāciju turētājs/īpašnieks Darbu izpildes laikā ir veicis izmaiņas komunikāciju izbūvē vai uzstāda jaunas tehniskās prasības, kas attiecas uz inženierkomunikācijām;

13.3.3. Darbu izpildes vietā notiek Darba vai tā daļas apturēšana no Izpildītāja neatkarīgu iemeslu dēļ un darbu apturēšanas cēlonis nav Izpildītāja darbība vai bezdarbība;

13.3.4. ja Darbu izpildes laikā tiek konstatētas inženierkomunikācijas, kas nebija uzrādītas topogrāfiskajā plānā vai to izvietojums atšķiras no topogrāfiskajā plānā esošo inženierkomunikāciju izvietojuma;

13.3.5. ja Darbu izpildes laikā ir radušies neparedzēti papildus darbi, kas nepieciešami, lai pabeigtu Objektu kopumā un nodotu Objektu ekspluatācijā, tad Darbu izpildes termiņš var tikt pagarināts par termiņu, kas nav ilgāks par papilddarbu izpildes termiņu;

13.3.6. ja tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts.
13.3.4. Pēc Izpildītāja ierosinājuma, Pusēm par to parakstot Nomaiņas aktu, Tehniskajā specifikācijā un/vai Projektā paredzētie būvmateriāli, iekārtas un/vai tehnoloģiskie risinājumi var tikt aizstāti ar jauniem, ja, aizstājot sākotnēji paredzētos, tiks sasniegts kvalitatīvāks rezultāts (t.sk. Objekta ekspluatācija būs ekonomiskāka), un/vai aizstāšana ir pamatota ar apstākļiem, kurus līdz Līguma noslēgšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām un/vai tehnoloģijām, kuras nomaina, tiek noteiktas, nepārsniedzot Izpildītāja piedāvājuma darbu izpildes tāmēs noteiktās vienības cenas materiāliem, iekārtām un/vai tehnoloģijām. Izpildītājs sagatavo un iesniedz Pasūtītājam izskatīšanai tehniskajā specifikācijā un/vai Projektā norādīto materiālu, iekārtu un/vai tehnoloģiju salīdzinājumu ar jaunajām – nomaināmajām. Jaunajiem materiāliem, iekārtām un/vai tehnoloģijām jābūt kvalitātes un īpašību ziņā ekvivalentām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar jaunajām – nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.

11. Strīdu izšķiršanas kārtība
Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā.

15. Personas datu aizsardzība
15.1. Puses nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk - Personas dati):

15.1.1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;

15.1.2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus. 

15.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

15.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.

15.4. Apstrādājot Personas datus, Pusēm ir pienākums ievērot Latvijas Republikā spēkā esošo personas datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

16. Citi noteikumi
16.1. Līgums stājas spēkā dienā, kad to ir parakstījušas Puses un ir spēkā līdz brīdim, kad Puses ir izpildījušas visas tām no Līgumā izrietošās saistības. 

16.2. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.

16.3. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.

16.4. Atbildīgais Pasūtītāja pārstāvis par Līguma izpildes jautājumiem no Pasūtītāja puses ir ________, tālrunis ________, e-pasts: ________. 

16.5. Atbildīgais Darbu vadītājs no Izpildītāja puses ir ________ (________), tālrunis ________, e-pasts: ________, kurš Izpildītāja vārdā vada Darbu izpildi.

16.5. Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīts Līgums elektroniskā formātā.
16.6. Pielikumā:

1. pielikums – Tehniskā specifikācijas dokumenti;

2. pielikums – Finanšu piedāvājums;
3. pielikums -  Darbu izpildes grafiks.
17. Pušu rekvizīti un paraksti
	PASŪTĪTĀJS
SIA “ALŪKSNES NAMI”
Reģistrācijas Nr.40003410625
Adrese: Rūpniecības iela, Alūksne,

Alūksnes novads., LV-4301

Banka:

Kods:

Konts Nr.

____________
	IZPILDĪTĀJS
____________


(paraksts)
(paraksts)

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKU PARAKSTU UN SATUR LAIKA ZĪMOGU

3.pielikums

Atklāta konkursa

Nr. ALNA/2026/13 nolikumam

PIETEIKUMS PAR PIEDALĪŠANOS ATKLĀTĀ KONKURSĀ
“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
	Pretendenta nosaukums:
	

	Reģistrācijas Nr.:
	

	Adrese:
	

	Bankas rekvizīti (banka, kods, konta Nr.):
	

	Kontaktpersona (amats, vārds, uzvārds):
	

	Tālruņa Nr.:
	

	e-pasts:
	

	Persona, kura tiesīga pārstāvēt pretendentu vai pilnvarotā persona
(amats, vārds, uzvārds)
	

	Pretendenta patiesais labuma guvējs
 (vārds, uzvārds un personas kods (ja nav personas koda, norāda dzimšanas datumu, mēnesi un gadu))
	

	Personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (Juridiskai personai – nosaukums un reģistrācijas Nr., fiziskai personai – vārds, uzvārds un personas kods (ja nav personas koda, norāda dzimšanas datumu, mēnesi un gadu))
	

	Pretendents atbilst mikro, mazā vai vidējā uzņēmuma statusam
:

[image: image1.png]


(atbilstošo atzīmēt ar      )  
	☐
mikrouzņēmums (nodarbināti mazāk nekā 10 darbinieki un gada apgrozījums vai bilance nepārsniedz 2 miljonus euro)

☐
mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

☐
vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro)
☐
neatbilst ne mikrouzņēmuma, ne mazā, ne vidējā uzņēmuma  statusam




Pretendents ar šī pieteikuma iesniegšanu:
1) piesakās piedalīties konkursā ALNA/2026/13 “Palīgēkas būvniecība Skolas ielā 2, Alūksnē, Alūksnes novadā”;

2) piekrīt konkursa nolikuma prasībām un apņemas tās ievērot;

3) garantē, ka visas sniegtās ziņas ir patiesas;
4) nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5) informē, ka piedāvājums ir iesniegts neatkarīgi no konkurentiem
 un bez konsultācijām, līgumiem, vienošanām. Pretendentam ne ar vienu konkurentu nav bijusi saziņa attiecībā uz:
4.1. cenām;
4.2. cenas aprēķināšanas metodēm, faktoriem (apstākļiem) vai formulām;
4.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai 
4.4. tādu piedāvājuma iesniegšanu, kas neatbilst iepirkuma prasībām;
4.5. kvalitāti, apjomu, specifikāciju, izpildes, piegādes vai citiem pakalpojumiem, uz ko attiecas šis iepirkums.
6) apņemas parakstīt iepirkuma līgumu šī konkursa nolikumam pievienotajā redakcijā (nolikuma 2.pielikums) gadījumā, ja mūsu piedāvājums tiek atzīts par uzvarētāju.

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	


Pieteikums ir jāaizpilda drukātiem burtiem vai mašīnrakstā. Pieteikums jāparaksta pretendenta paraksttiesīgai amatpersonai vai pretendenta atbilstoši pilnvarotai personai.

4.pielikums

Atklāta konkursa

Nr. ALNA/2026/13 nolikumam
Atklāta konkursa

“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
FINANŠU PIEDĀVĀJUMS

1. IESNIEDZA

	Pretendenta nosaukums, reģistrācijas Nr.
	


2. PIEDĀVĀJUMS
Mēs piedāvājam veikt Palīgēkas būvniecība Skolas ielā 2, Alūksnē, Alūksnes novadā saskaņā ar atklātā konkursa nosacījumiem.
2.1. Mūsu piedāvājums ir:
	Iepirkuma nosaukums
	Cena, EUR

bez PVN
	PVN,

EUR
	KOPĀ ar PVN

	Palīgēkas būvniecība Skolas ielā 2, Alūksnē, Alūksnes novadā
	
	
	


Mūsu piedāvājuma apjoma kopsumma:

bez PVN, EUR:                                                summa ar vārdiem                                              
PVN, EUR:                                                   summa ar vārdiem                                                  
KOPĀ, EUR:                                                 summa ar vārdiem                                                 
2.2. Mēs apliecinām, ka:

· Nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā.

· Nav tādu apstākļu, kuri liegtu mums piedalīties iepirkumu procedūrā un pildīt iepirkuma nolikuma pretendentiem un tehniskajā specifikācijā norādītās prasības.

Ar šo mēs apstiprinām un garantējam sniegto ziņu patiesumu un precizitāti.

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	


Paraksta pretendenta paraksttiesīgā amatpersona vai pretendenta atbilstoši pilnvarotā persona.

5.pielikums

Atklāta konkursa

Nr. ALNA/2026/13 nolikumam

Atklāta konkursa

“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
APAKŠUZŅĒMĒJU SARAKSTS

Jānorāda visi tie pretendenta apakšuzņēmēji, kuru veicamo būvdarbu vērtība ir vismaz 10 000 EUR bez PVN no kopējās iepirkuma līguma vērtības, un katram šādam apakšuzņēmējam izpildei nododamās līguma daļas summu.

Norādāma arī informāciju par apakšuzņēmēju apakšuzņēmējiem, kuri atbilst PIL 63.panta otrās daļas nosacījumiem.
Jānorāda arī visi tie pretendenta apakšuzņēmēji, uz kuru iespējām pretendents balstās, lai izpildītu konkursa nolikumā izvirzītās kvalifikācijas prasības.

	Apakšuzņēmēja nosaukums, 

reģistrācijas Nr.
	Veicamā darba daļa

	
	Darba nosaukums, 

kura vērtība ir vismaz

10 000 euro bez PVN
	Summa euro bez PVN
no darbu apjoma

	
	
	

	
	
	

	
	
	

	
	
	


Izvirzītās prasības apakšuzņēmējam:

1. Pretendenta piesaistītajam apakšuzņēmējam (fiziskai un juridiskai personai) ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt pasūtītājam nepieciešamos būvdarbus. (Par Latvijā reģistrētu apakšuzņēmēju pasūtītājs pārliecināsies Uzņēmumu reģistrā un/vai Būvniecības informācijas sistēmā (BIS). Par ārvalstī reģistrētu apakšuzņēmēju, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā pasūtītājs var pārliecināties par tā reģistrācijas faktu vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz).

2. Apakšuzņēmēja apliecinājums vai vienošanās ar pretendentu par nepieciešamo resursu nodošanu pretendenta rīcībā un sadarbību konkrētā iepirkuma līguma izpildē, ja konkursa rezultātā iepirkuma līguma slēgšanas tiesības tiktu piešķirtas pretendentam.
3. Apliecinājums, ka apakšuzņēmēja rīcībā ir visi nepieciešamie resursi (tehnika, iekārtas, instrumenti u.c. tehniskais nodrošinājums, kā arī personāls) veicamā darba daļas izpildei. 

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	


6.pielikums

Atklāta konkursa

Nr. ALNA/2026/13 nolikumam

Atklāta konkursa

“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
INFORMĀCIJA PAR PRETENDENTA LĪDZVĒRTĪGU PIEREDZI

Informācija par pretendenta ne vairāk kā 3 iepriekšējos gados, t.i., 2023., 2024., 2025.gadā un 2026.gadā līdz šajā nolikumā noteiktā piedāvājumu iesniegšanas termiņa beigām, veiktajiem būvdarbiem (galvenie objekti, kas atbilst iepirkuma nolikuma 7.1.6.punktā noteiktajiem kritērijiem):

	N.p.k.
	Būvdarbu pasūtītājs, kontaktinformācija
	Būvobjekta nosaukums, veikto būvdarbu apraksts
	Būvdarbu izpildes termiņš 

(no – līdz)

	
	
	
	


Apliecinājumam pievienot objektu, kas tiek uzskatīti par līdzvērtīgiem, atsauksmes no objekta pasūtītāja par veiktajiem būvdarbiem ar norādi par darbu pilnīgu izpildi nolīgtajā termiņā un atbilstību līdzvērtīgu būvdarbu raksturlielumiem vai līdzvērtīgu dokumentu, kas apliecina visu nolikuma 7.1.6.apakšpunktā prasīto būvdarbu pieredzes nosacījumu izpildi.
	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	


7.pielikums

Atklāta konkursa

Nr. ALNA/2026/13 nolikumam

Atklāta konkursa

“Palīgēkas būvniecība Skolas ielā 2, Alūksnē, Alūksnes novadā”

Iepirkuma identifikācijas Nr. ALNA/2026/13
INFORMĀCIJA PAR DARBU IZPILDĒ IESAISTĀMAJIEM SPECIĀLISTIEM 

	Nr.

p.k.
	Speciālista

vārds, uzvārds
	Sertifikāta sfēra / kvalifikāciju apliecinošs dokuments
	Persona, kuru pārstāv *
	Līgumattiecību pamats **

	1.
	
	
	
	

	2.
	
	
	
	


*norāda, vai piesaistītais speciālists ir:

A pretendenta (piegādātāju apvienības) speciālists
B apakšuzņēmēja speciālists
C apakšuzņēmējs – persona, kura tiks piesaistīta uz atsevišķa līguma pamata konkrētā līguma izpildē
**norāda, uz kāda līguma pamata speciālists ir piesaistīts personai, kuru pārstāv:
D darba līgums
E uzņēmuma līgums
F cits (norādīt, kāds)
	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	


� norāda pretendenta patieso labuma guvēju, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likuma un Starptautisko un Latvijas Republikas nacionālo sankciju likuma regulējumu.


� norāda, vai pretendents atbilst mikro, mazā vai vidējā uzņēmuma statusam atbilstoši IUB 09.03.2017. skaidrojumam par mikro, mazajiem un vidējiem uzņēmumiem (�HYPERLINK "https://www.iub.gov.lv/lv/skaidrojums-mikro-mazie-un-videjie-uznemumi-mvu"��https://www.iub.gov.lv/lv/skaidrojums-mikro-mazie-un-videjie-uznemumi-mvu�) 


� Ar terminu “konkurents” apzīmē jebkuru fizisku vai juridisku personu, kura nav pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces, pakalpojumus vai būvdarbus, varētu iesniegt piedāvājumu šim iepirkumam.

